วิเคราะห์ตลาดภาคบ่าย – บล.เอเอสแอล
ภาครวมตลาดภาคเช้า SET Index ปิดภาคเช้า 1,798จุด (-4.33จ …
28 มี.ค. 2561

ภาครวมตลาดภาคเช้า
SET Index ปิดภาคเช้า 1,798จุด (-4.33จุด, -0.24%) กรอบ 1,802 – 1,793 จุด มูลค่าการซื้อขาย 40,854.39ลบ.เรียงลำดับมูลค่าการซื้อขายรายกลุ่ม SERVICE COMM FINCIAL RESOURC ENERG BANK PROPCON ตามลำดับ.ตลาดภูมิภาค [ChinaA50, +1.04%] [Hang Seng, -1.47%] [Nikkei225, -1.78%] [KOSPI, -1.56%] [TAIEX, -0.92%]
[ติดตาม]

– ผลิตภัณฑ์มวลรวมภายในประเทศ (GDP) ไตรมาส 4/2560 สหรัฐ 19.30 น.
– ยอดทำสัญญาขายบ้านที่รอปิดการขาย (pending home sales) เดือนก.พ.สหรัฐ 21.00น.
– สต็อกน้ำมันรายสัปดาห์จากสำนักงานสารสนเทศด้านพลังงานสหรัฐ (EIA) สหรัฐ 21.30น.
Source : Investing.com
สื่อเผยสหรัฐเตรียมจำกัดการลงทุนในภาคเทคโนโลยีจากจีน
สื่อต่างประเทศรายงานว่า คณะทำงานของประธานาธิบดีโดนัลด์ ทรัมป์ แห่งสหรัฐ กำลังพิจารณาจำกัดการลงทุนจากจีนในภาคเทคโนโลยีของสหรัฐ ซึ่งเป็นภาคอุตสาหกรรมที่มีความละเอียดอ่อน โดยการควบคุมดังกล่าวจะดำเนินการภายใต้กฎหมายควบคุมสถานการณ์พิเศษแห่งชาติรายงานระบุว่า
ขณะนี้สหรัฐกำลังอยู่ระหว่างการดำเนินการเพื่อกำหนดภาคเทคโนโลยีที่ต้องจำกัดการลงทุนจากบริษัทจีนอย่างเช่น เซมิคอนดักเตอร์ และเทคโนโลยี 5G การจำกัดการลงทุนของจีนในสหรัฐครั้งนี้ นับเป็นความเคลื่อนไหวล่าสุดของสหรัฐ หลังจากประธานาธิบดีโดนัลด์ ทรัมป์ได้ลงนามในคำสั่งประธานาธิบดีในสัปดาห์ที่แล้วเพื่อเรียกเก็บภาษีนำเข้าสินค้าจากจีนวงเงิน 6 หมื่นล้านดอลลาร์
ซึ่งจะเป็นการลงโทษจีนที่ได้ขโมยทรัพย์สินทางปัญญาของบริษัทสหรัฐ โดยสินค้าของจีนที่ตกเป็นเป้าหมายในการเรียกเก็บภาษีของสหรัฐ เป็นสินค้าในกลุ่มเทคโนโลยีที่จีนมีข้อได้เปรียบเหนือสหรัฐ(Source : IQ สำนักข่าวอินโฟเควสท์)
IMPACT (+) PTT ADVANC CPN BDMS CPF KTC BBL LH PTTGC AEONTS PLANB ESSO MBK IRPC SPRC
IMPACT (-) MAKRO CPALL KBANK SCB SCC KTB BJC MINT BAY DTAC GPSC GLOW GULF TU EA
แนวโน้มตลาดและหุ้นเทคนิคที่น่าสนใจ
SET Index
กรอบแนวรับหลัก 1,793-1,790 เน้นยืนเหนือ
SET INDEX ปรับทดสอบยืนแนวรับ 1,793 และปิดภาคเช้าด้วยแท่งเทียนโดจิ แสดงถึงแรงขายที่ลดน้อย และมีโอกาสที่จะแกว่งตัวสร้างฐานราคา การทดสอบแนวต้าน 1,800-1,801 ควรมีปริมาณการซื้อขายที่เพิ่มมากขึ้น(ตัดBig Lot) เป็นสัญญาณชี้นำที่สำคัญ
CPF
แนวโน้มเรียงตัวรูปแบบ U shape
CPF แท่งเทียนเปิดปรับตัวขึ้นยืนเหนือ EMA 5 วัน ผ่านยืนมั่นคงได้เป็นบวก พร้อมแท่งเทีนยที่เรียงตัวเป็น U Shape ขณะที่ Slow stoc มีโอกาสตัดขึ้น และ RSI ปรับตัวเข้าสู่ Overbought เป็นสัญญาณบวก ระยะสั้น แนวรับ 25.25 / 25.00 แนวต้าน 26.25 / 27.75 และตัดขาดทุนที่ 24.75 หากราคาปรับตัวลงต่ำกว่า
GUNKUL
ทดสอบแนวต้าน 3.64
GUNKUL แท่งเทียนปรับตัวขึ้นจาก EMA 5 วัน พร้อมภาวะซื้อที่ยังอยู่อย่างต่อเนื่อง ขณะที่ Slow stoc แกว่งตัวขึ้นและ RSI ที่ออกจากภาวะ Oversold มองเป็นสัญญาณบวก ระหว่างวันแนวรับ 3.58 / 3.54 ตัดขาดทุนหากราคาปรับตัวลงต่ำกว่า 3.52 แนวต้าน 3.66 / 3.78